b"\n_START_ARTICLE_\nMandorla\n_START_PARAGRAPH_\nMandorla (latinsko vesica piscis) je simbol, narejen iz dveh krogov enakega polmera, ki se sekata na na\xc4\x8din, da sredi\xc5\xa1\xc4\x8de vsakega kroga le\xc5\xbei na obodu drugega. Presek povr\xc5\xa1in obeh krogov predstavlja mandorlo, ki je podobna obliki mandlja in po italijanskem izrazu za mandelj tudi dobi ime mandorla. Latinsko ime dobesedno pomeni\xc2\xa0\xc2\xbbmehurja dveh rib\xc2\xab. V kr\xc5\xa1\xc4\x8danskem srednjeve\xc5\xa1kem slikarstvu se mandorla uporablja kot ovalna avreola, znotraj katere so podobe Jezusa, Marije ali svetnikov.\n_START_SECTION_\nUporaba\n_START_PARAGRAPH_\nUporabljala se je zlasti za oblikovanje lika Kristusa kralja v zgodnjesrednjeve\xc5\xa1ki in romanski umetnosti, kot tudi bizantinski umetnosti istih obdobij. V ikonah vzhodne pravoslavne cerkve se je v mandorli upodabljalo svete trenutke, ki presegajo \xc4\x8das in prostor kot je vstajenje, Jezusova spremenitev in Smrt Marije. Mandorlo so pogosto slikali v ve\xc4\x8d koncentri\xc4\x8dnih vzorcih barve, ki so temnej\xc5\xa1i proti sredini. To je v skladu z uporabo apofati\xc4\x8dne teologije._NEWLINE_V slavni romanski freski Kristusa v slavi, Sant Climenta de Ta\xc3\xbcll, z napisom Ego Sum Lux Mund ['Jaz sem lu\xc4\x8d sveta'] je vklju\xc4\x8dena mandorla. _NEWLINE_Timpanon v Conquesu, Francija ima romanski relief Kristusa z gesto, ki ka\xc5\xbee angele pri vzno\xc5\xbeju sve\xc4\x8dnikov. \xc5\xa0est zvezd, ki spominjajo na cveto\xc4\x8de ro\xc5\xbee, ka\xc5\xbeejo znane planete, vklju\xc4\x8dno z Luno. Tu simbolika pomeni Kristus kot Sonce. _NEWLINE_V enem posebnem primeru v cerkvi Saint-Barthelemy de Cervon (Ni\xc3\xa8vre), Kristus sedi obdan z osmimi zvezdami, ki spominjajo na cvetke. V Cervonu, kjer se mandeljev motiv ponovi na robu mandorle, je pet cvetov - prvi cvet se pojavi ob koncu zime, \xc5\xa1e pred listi mandljevca. To spominja na simboliko devetih razvejanih kandelabrov sve\xc4\x8dnika Hanukkah. V 12. stoletju je judovska eksegetska \xc5\xa1ola s sede\xc5\xbeem v Narbonneju sovpadala z nastankom Kabale.  Poleg tega je Cervonovih osem zvezd / cvetov le \xc5\xa1est listnih: Davidova zvezda, Morningstar, je navedena v Knjigi razodetja (22:16)  (v enem od najstarej\xc5\xa1ih rokopisov popolne hebrejske Biblije, Leningrajski kodeks, je Davidova zvezda vlita v osmerokotnik.)_NEWLINE_V simboliki Hildegarde iz Bingna se mandorla nana\xc5\xa1a na kozmos. _NEWLINE_Simbol so uporabljala tudi stara ljudstva Mezopotamije, Azije in Afrike."